Diari Oficial de la Generalitat Valenciana


Sumari del DOGV 9027, del 24-02-2021 (2021/1570)

RESOLUCIÓ de 17 de febrer de 2021, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana, gestionat per LABORA Servei Valencià d'Ocupació i Formació, un procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Fabricació Mecànica, per a la qualificació FME031\_1 Operacions auxiliars de fabricació mecànica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1570


Data del document
:   17-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 17 de febrer de 2021, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana, gestionat per LABORA Servei Valencià d'Ocupació i Formació, un procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de Fabricació Mecànica, per a la qualificació FME031\_1 Operacions auxiliars de fabricació mecànica. [2021/1570]  
  
El procediment d'avaluació i acreditació de les competències professionals és un dels instruments i accions del Sistema Nacional de Qualificacions i Formació Professional, tal com estableix l'article 4, apartat 1, lletra b, de la Llei orgànica 5/2002, de 19 de juny, de les qualificacions i de la formació professional.  
Mitjançant el Reial decret 1224/2009, de 17 de juliol, de reconeixement de les competències professionals adquirides per experiència laboral, s'estableix el procediment i els requisits per a l'avaluació i acreditació de les competències professionals adquirides per les persones a través de l'experiència laboral o de vies no formals de formació, així com els efectes d'aquesta avaluació i acreditació de competències.  
  
Sobre aquest tema, l'Administració educativa ha previst, en l'article 40 del Reial decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu, que l'acreditació parcial d'unitats de competència obtinguda a través del procediment determinat pel Reial decret 1224/2009 permetrà, als qui desitgen cursar els ensenyaments de la formació professional del sistema educatiu, sol·licitar la convalidació o exempció dels mòduls professionals establits en la norma que regule cada títol o curs d'especialització, a fi de completar o finalitzar aquests ensenyaments.  
  
D'altra banda, l'Administració laboral, en el Reial decret 34/2008, de 18 de gener, pel qual es regulen els certificats de professionalitat, estableix, en l'article 8, que el certificat de professionalitat es pot obtindre mitjançant els procediments per a l'avaluació i acreditació de les competències professionals adquirides a través de l'experiència laboral o de vies no formals de formació, així com mitjançant l'acumulació d'acreditacions parcials de les unitats de competència que comprenga el certificat de professionalitat.  
A la Comunitat Valenciana, el Decret 3/2018, de 12 de gener, del Consell, ha establit una estructura organitzativa conjunta responsable del procediment d'avaluació i acreditació de la competència professional adquirida per l'experiència laboral o formació no formal entre la conselleria competent en matèria d'educació i la conselleria competent en matèria d'ocupació, on es defineixen les característiques de les convocatòries. En l'article 3.2 d'aquest decret s'estableix que a la Comunitat Valenciana els procediments d'acreditació i avaluació de la competència professional adquirida per experiència laboral i formació no formal, així com algunes de les seues accions inherents, podran ser proposats, coordinats i duts a terme tant per l'òrgan que tinga atribuïda la gestió del procediment de reconeixement de les competències professionals adquirides per experiència laboral com pel Servei Valencià d'Ocupació i Formació, d'ara endavant LABORA Servei Valencià d'Ocupació i Formació.  
D'altra banda, el Reial decret 1224/2009, de 17 de juliol, en l'article 10.5, disposa que les organitzacions sindicals i empresarials més representatives, en cada àmbit territorial, podran sol·licitar, a l'Administració general de l'Estat o a l'administració competent en cada comunitat autònoma, la realització de convocatòries específiques per a donar resposta tant a les necessitats de determinades empreses, sectors professionals i productius, com les de col·lectius amb especials dificultats d'inserció i/o integració laboral.  
En aquest sentit, s'ha rebut del Clúster d'Automoció de la Comunitat Valenciana, d'ara endavant AVIA, una proposta per a realitzar un procediment específic d'acreditació de la competència professional adquirida per experiència laboral i/o formació no formal en relació amb les qualificacions professionals que es detallen en l'annex III, per als treballadors de les seues empreses associades que es recull en aquest annex III.  
La Comissió Mixta de Reconeixement de Competències Professionals creada a l'empara del Decret 3/2018, de 12 de gener, del Consell, amb la finalitat d'unificar la proposta de convocatòries de procediments que ha d'elevar-se al Consell Valencià de Formació Professional, va acordar que LABORA Servei Valencià d'Ocupació i Formació seria l'encarregada de coordinar i dur a terme el procediment objecte de l'actual convocatòria, entre altres.  
El Servei de Gestió de la Formació i Qualificació Professional, de la Direcció General de Formació Professional i Ensenyaments de Règim Especial, té atribuïda la gestió del procediment de reconeixement, avaluació i certificació de les competències professionals, d'acord amb la disposició transitòria primera del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport.  
  
Per tot això, una vegada informat el Consell Valencià de Formació Professional i en virtut de les competències atribuïdes per l'article 9 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, aquesta direcció general resol:  
  
Primer. Objecte  
Aquesta resolució té per objecte dur a terme, en l'àmbit de la Comunitat Valenciana i a proposta d'AVIA, el procediment específic d'avaluació i acreditació d'unitats de competència professional adquirides a través de l'experiència laboral o de vies no formals de formació, de conformitat amb el que estableixen el Reial decret 1224/2009, de 17 de juliol; el Decret 3/2018, de 12 de gener, del Consell, i les bases que s'inclouen en l'annex I d'aquesta resolució.  
  
Segon. Unitats de competència, seus i places convocades  
Les unitats de competència objecte d'avaluació i acreditació, així com les places convocades i la seu en la qual està previst dur a terme el procediment, estan recollides en l'annex III, amb indicació, si escau, dels títols de Formació Professional i els certificats de professionalitat en què estan incloses.  
  
Tercer. Destinataris  
Està dirigida als col·lectius específics, allistats en l'annex III, amb experiència laboral i/o formació no formal suficient en les unitats de competència oferides per al seu àmbit professional, d'acord amb el que preveu l'article 11 del Reial decret 1224/2009, de 17 de juliol.  
  
Quart. Execució  
El Servei d'Ordenació de la Formació Professional de la Direcció General d'Ocupació i Formació serà el responsable d'executar o aplicar el procediment d'avaluació i acreditació objecte d'aquesta resolució, de conformitat amb les bases de la convocatòria i amb plena subjecció a les disposicions i la normativa vigent en aquesta matèria.  
No obstant això, en tot allò que no es preveu expressament en aquesta resolució serà aplicable el Reial decret 1224/2009, de 17 de juliol, pel qual es regula el reconeixement de les competències professionals adquirides per experiència laboral.  
  
Cinqué. Designació del personal assessor i avaluador  
La Direcció General de Formació Professional i Ensenyaments de Règim Especial, a proposta de la Direcció General d'Ocupació i Formació, designarà el personal assessor i avaluador, degudament habilitat, que actuarà en la seu establida per a dur a terme el procediment de reconeixement de la competència professional adquirida per experiència laboral.  
  
Sisé. Retribucions  
El personal assessor i avaluador empleat públic designat per a participar en aquest procediment percebrà, una vegada finalitzat aquest, les compensacions econòmiques previstes en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris del personal al servei de la Generalitat Valenciana. L'import del pagament al personal assessor i als components de la comissió d'avaluació, quan siguen professionals o experts aliens a l'Administració, serà el mateix però en concepte de prestació de serveis especials.  
Per a les funcions d'avaluació, assessorament i admissió es determinarà, mitjançant una resolució de la directora general d'Ocupació i Formació, el nombre màxim de sessions retribuïbles per família, o àrea professional si escau, i seu, en funció de les unitats de competència convocades, les persones candidates admeses i el nombre de personal assessor i avaluador que participe en el procediment.  
  
Seté. Seguiment del procediment  
L'òrgan que té atribuïda la gestió del procediment de reconeixement de les competències professionals adquirides per experiència laboral a la Comunitat Valenciana i el Consell Valencià de Formació Professional seran informats del desenvolupament i resultats del procediment convocat per aquesta resolució.  
  
Huité. Documentació del procés  
L'expedient del procediment, en el qual es recolliran tots els registres i els resultats produïts al llarg d'aquest, serà custodiat en el centre designat com a seu.  
Transcorreguts dos mesos des de la publicació de les llistes definitives del personal admés, les persones candidates no admeses disposaran d'un mes per a retirar la seua documentació en el centre en el qual l'hagen depositada.  
D'altra banda, les persones candidates admeses que hagen participat en el procediment, transcorreguts dos mesos des del lliurament d'acreditacions, disposaran d'un mes per a retirar la seua documentació del centre assignat per a realitzar el procediment.  
  
Nové. Permisos individuals de formació  
Per a facilitar l'accés a aquest procediment de reconeixement de competències professionals es podran utilitzar els permisos individuals de formació, d'acord amb el que preveu l'article 21 de l'Ordre TAS/2307/2007, de 27 de juliol.  
  
Deu. Tractament de dades personals  
El desenvolupament del procediment convocat mitjançant aquesta resolució comporta el tractament de dades de caràcter personal en el marc del que disposen el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals. Del tractament d'aquestes dades personals són corresponsables la Conselleria d'Educació, Cultura i Esport i LABORA Servei Valencià d'Ocupació i Formació, de conformitat amb el document de corresponsabilitat que tenen subscrit, i les tractaran amb la finalitat d'avaluar i acreditar determinades unitats de competència professional, adquirides a través de l'experiència laboral o de vies no formals de formació, referides a les qualificacions professionals a què fa referència aquesta resolució.  
Les persones interessades poden exercitar davant qualsevol dels corresponsables del tractament els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat. Així mateix, podran formular reclamació davant l'Agència Espanyola de Protecció de Dades o, facultativament i amb caràcter previ, davant la Delegació de Protecció de Dades, si s'han vist perjudicades pel tractament de les seues dades o en l'exercici dels seus drets. La informació completa pot consultar-se en l'annex II-1 d'aquesta convocatòria, així com en els registres d'activitat de tractament que tenen publicats tant la Conselleria d'Educació, Cultura i Esport «Evaluación y acreditación de determinadas unidades de competencia profesional», accessible en l'URL http://www.ceice.gva.es/es/registre-de-tractament-de-dades, com LABORA Servei Valencià d'Ocupació i Formació «Gestión de convocatorias de reconocimiento de las competencias profesionales adquiridas por experiencia laboral», URL http://www.labora.gva.es/es/proteccio-de-dades/formacio.  
  
  
  
Onze. Entrada en vigor i recursos  
La resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, les persones interessades poden interposar un recurs d'alçada davant del secretari autonòmic d'Educació i Formació Professional de la Conselleria d'Educació, Cultura i Esport, en el termini d'un mes a partir de l'endemà de la publicació, de conformitat amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de febrer de 2021.- El director general de Formació Professional i Ensenyaments de Règim Especial: Manuel Gomicia Giménez.  
  
  
ANNEX I  
Bases de la convocatòria  
  
Base 1. Requisits generals de participació  
a) Requisits generals  
Les persones que vulguen participar en el procediment hauran de complir els requisits generals següents, a més d'acreditar la pertinença al col·lectiu específic corresponent, tal com s'indica en l'apartat tercer d'aquesta resolució i queda detallat en l'annex III:  
1. Nacionalitat: posseir la nacionalitat espanyola, haver obtingut el certificat de registre de ciutadania comunitària o la targeta de familiar de ciutadà de la Unió, o ser titular d'una autorització de residència, o de residència i treball a Espanya en vigor, en els termes establits en la normativa espanyola d'estrangeria i immigració.  
2. Edat: tindre 20 anys complits en el moment de realitzar la inscripció, per a unitats de competència de qualificacions de nivell II i III, i 18 anys per a unitats de competència de qualificacions de nivell I.  
  
3. Experiència laboral i/o formació no formal mínima relacionada amb les competències professionals que se sol·liciten:  
- Experiència laboral: justificar en els últims 10 anys transcorreguts abans de realitzar-se la convocatòria, per a unitats de competència de nivell II i III, almenys 3 anys, amb un mínim de 2000 hores treballades en total. I per a unitats de competència de nivell I, almenys 2 anys, amb un mínim de 1200 hores treballades en total.  
- Formació no formal: justificar en els últims 10 anys transcorreguts abans de realitzar-se la convocatòria, almenys 300 hores per a unitats de competència de nivell II i III, i 200 hores per a unitats de competència de nivell I. En els casos en els quals els mòduls formatius associats a la unitat de competència que es pretén acreditar prevegen una duració inferior, s'hauran d'acreditar les hores establides en aquests mòduls. Vegeu l'annex III.  
La justificació dels requisits generals de participació, així com de l'historial professional i/o formatiu, es farà a través de la documentació que s'estableix en l'annex IV.  
Les persones candidates que tinguen els requisits d'experiència laboral o formativa indicats anteriorment i que no puguen justificar-los mitjançant els documents indicats en l'annex IV, si són majors de 25 anys, podran sol·licitar la seua inscripció provisional en el procediment. En aquest cas, hauran de presentar la justificació mitjançant alguna prova admesa en dret de la seua experiència laboral o aprenentatges no formals. Les comissions d'admissió estudiaran la documentació i determinaran, sense perjudici dels criteris de prioritat, si escau la seua inscripció definitiva.  
b) Requisits específics  
A més de complir els requisits generals anteriorment descrits, les persones que vulguen participar en aquesta convocatòria hauran d'acreditar la pertinença al col·lectiu específic corresponent, tal com s'indica en l'apartat tercer d'aquesta resolució i queda detallat en l'annex III.  
  
La falta d'acreditació, d'acord amb el que estableix l'annex IV, dels requisits de participació, comportarà l'exclusió de la convocatòria.  
  
Aquests requisits hauran de posseir-se en la data d'inici del termini de presentació de sol·licituds.  
Base 2. Seu per al procediment  
Aquest procediment es durà a terme en el centre o centres que s'indiquen en l'annex III.  
  
Base 3. Places convocades  
El nombre de places convocades són les determinades en l'annex III.  
  
Base 4. Fases i actuacions del procediment  
Tal com estableix el Decret 3/2018, de 12 de gener, del Consell, corresponen a LABORA Servei Valencià d'Ocupació i Formació les actuacions en el procediment següents:  
1. Informació i orientació. En aquesta actuació es proporciona informació general sobre el procediment convocat.  
2. Preinscripció. Es realitza de manera telemàtica sobre la base de la declaració responsable de les persones candidates. La preinscripció no pressuposa que es reconega als interessats la possessió dels requisits exigits, possessió que es comprovarà en la fase següent.  
3. Admissió. En aquesta fase s'aporta la documentació que acredita el compliment de requisits i els mèrits al·legats. Una comissió examina la documentació i selecciona les persones que passen a la fase d'assessorament. Si hi ha més persones inscrites que places oferides, seguint l'ordre establit en la convocatòria se cita per a aportar la documentació el nombre necessari de persones candidates fins a completar les places, i les no convocades queden en llista d'espera.  
4. Fase d'assessorament. En aquesta fase s'ajuda les persones candidates per a recopilar i ordenar les evidències laborals i formatives que avalen el domini professional de les unitats de competència sol·licitades. Si cal, se'ls orienta sobre les possibles accions formatives que han de realitzar per a obtindre les unitats de competència per a les quals no han pogut presentar evidències.  
5. Sol·licitud d'avaluació de la competència professional: una vegada finalitzada la fase d'assessorament, la persona candidata a la vista de l'informe del personal assessor, que no és vinculant, haurà de sol·licitar les unitats de competència en les quals vol ser avaluada.  
6. Fase d'avaluació. En aquesta fase es comprova, per a cadascuna de les unitats de competència sol·licitades, la competència professional adquirida per la persona candidata, prenent com a referent les realitzacions professionals corresponents.  
7. Orientació final. Finalitzada l'avaluació, s'orientaran individualment les persones participants sobre itineraris formatius que puguen completar un perfil professional.  
Fase d'acreditació i registre. En aquesta s'acrediten i es registren les unitats de competència demostrades per les persones candidates. El document d'acreditació serà emés per la Direcció General de Formació Professional i Ensenyaments de Règim Especial i remés en suport digital.  
  
Base 5. Informació i orientació general  
Amb caràcter previ a l'inici del procediment de reconeixement de la competència professional, el Servei d'Ordenació de la Formació Professional per a l'Ocupació, a través dels punts d'informació indicats en l'annex VIII, facilitarà informació general a les possibles persones candidates sobre el procediment, a qui pot interessar, on participar i com, i aspectes relacionats amb les professions indicades, de manera que hi puguen prendre una decisió fonamentada sobre la seua participació.  
  
Aquesta informació es traslladarà igualment als diferents agents socials i econòmics representats en el Consell Valencià de la Formació Professional.  
  
Base 6. Preinscripció i termini de presentació  
1. Preinscripció  
Les persones que vulguen participar en el procés d'acreditació hauran de presentar una instància telemàticament, segons el model establit en l'annex II.1. A més, hauran d'emplenar, també telemàticament, el seu historial professional i formatiu, el contingut del qual figura en l'annex II.2.  
El formulari per a la sol·licitud figurarà en el web de LABORA Servei Valencià d'Ocupació i Formació.  
http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques  
Una vegada emplenada la sol·licitud i remesa en línia, la persona aspirant haurà d'imprimir-la i conservar-la per a presentar-la posteriorment si se li requereix en la fase d'admissió.  
2. Termini de presentació  
El termini de presentació de sol·licituds serà de 10 dies hàbils comptadors des de l'endemà de la publicació en el DOGV. En aquest còmput no s'inclouran els dissabtes, els diumenges ni els festius.  
  
Base 7. Criteris d'ordenació  
En el cas que hi haja més sol·licituds que places, les sol·licituds s'ordenaran per blocs, amb la prelació que s'indica a continuació. Per tant, les persones candidates hauran d'optar per la participació en un dels blocs a l'efecte d'ordenació. No obstant l'anterior, hauran d'emplenar les dades sobre l'historial professional i el formatiu en qualsevol apartat en el qual consideren que tenen mèrits professionals o formatius relacionats amb les qualificacions convocades.  
  
1r. Bloc de sol·licitants que tenen l'experiència laboral mínima exigida, relacionada amb la qualificació professional, com a treballador assalariat o autònom, justificada mitjançant la vida laboral i contractes o certificats d'empresa o declaració responsable en el cas d'autònoms.  
  
2n. Bloc de sol·licitants que no tenen l'experiència laboral mínima exigida, encara que tenen formació no formal suficient relacionada amb les unitats de competència en les quals es preinscriuen, justificada mitjançant un certificat de l'entitat organitzadora.  
Dins dels blocs, les sol·licituds s'ordenaran per estricte ordre de presentació.  
  
Base 8. Llistes de persones preinscrites que passen a la fase d'admissió  
1. En el cas que hi haja més sol·licituds que places oferides:  
a) Llistes provisionals de persones preinscrites  
En el web de LABORA Servei Valencià d'Ocupació i Formació http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques es faran públiques:  
  
- Les llistes provisionals de persones preinscrites, ordenades segons els criteris de la base 7, amb indicació del centre o seu adjudicada, si escau, distingint:  
· Llista provisional de persones preinscrites que passen a la fase d'admissió.  
· Llista provisional de persones preinscrites en llista d'espera per a passar a la fase d'admissió.  
- Les llistes provisionals de persones excloses amb indicació del motiu d'exclusió.  
Amb la publicació de les llistes provisionals de preinscrits i exclosos es considerarà efectuada la notificació corresponent a les persones interessades.  
b) Reclamació i esmena de les llistes provisionals  
Les persones aspirants excloses disposaran d'un termini de 10 dies hàbils comptadors a partir de l'endemà de la publicació de les llistes per a poder esmenar el defecte que haja motivat la seua exclusió. Així mateix, aquelles persones aspirants que hagen detectat errors en la consignació de les dades aportades ho podran manifestar en el mateix termini.  
Les reclamacions i les correccions d'errors es presentaran a través del procediment telemàtic que s'indique juntament amb la llista provisional.  
c) Llistes definitives de les persones preinscrites  
La comunicació sobre les reclamacions estimades o desestimades es realitzarà a través la publicació de la llista definitiva de persones preinscrites i excloses, que es faran públiques en el web de LABORA Servei Valencià d'Ocupació i Formació http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques  
- Llistes definitives de persones preinscrites, ordenades segons els criteris de la base 7, amb indicació del centre o seu adjudicada, si escau, distingint:  
· Llista definitiva de persones preinscrites que passen a la fase d'admissió.  
· Llista definitiva de persones preinscrites en llista d'espera per a passar a la fase d'admissió.  
- Llistes definitives de persones excloses amb indicació el motiu d'exclusió.  
Contra aquest acte, que no esgota la via administrativa, es pot interposar en el termini d'un mes un recurs d'alçada davant de la directora general d'Ocupació i Formació.  
Juntament amb la publicació de les llistes definitives de persones preinscrites que passen a la fase d'admissió s'indicarà la data, el lloc i l'hora en la qual hauran de presentar la documentació, indicada en l'annex IV, que justifique el compliment dels requisits i els mèrits al·legats. Seguint estrictament l'ordre ocupat en les llistes d'espera definitives de personal preinscrit, es podrà citar un nombre de persones superior al de places oferides, per a evitar que després de l'examen de la documentació queden places sense ocupar.  
2. En el cas que hi haja menys o igual nombre de sol·licituds que places oferides.  
Es publicarà, en el web de LABORA Servei Valencià d'Ocupació i Formació http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques la llista de persones preinscrites i s'indicarà la data i el lloc en el qual hauran de presentar la documentació, indicada en l'annex IV, que justifique el compliment dels requisits i els mèrits al·legats.  
En els dos casos, el fet de figurar en la llista de persones preinscrites no pressuposa que es reconega a les persones interessades la possessió dels requisits exigits en aquesta convocatòria. Quan de l'examen de la documentació es desprenga que no posseeixen algun dels requisits de participació, pertinença a bloc elegit o criteri de prioritat assenyalat, les persones interessades perdran tots els drets que pogueren derivar-se de la seua participació en aquest procediment.  
  
Base 9. Admissió  
1. Aportació de documents  
a) Totes les persones candidates preinscrites o les convocades segons el nombre de places i criteris d'ordenació, si hi ha més sol·licituds que places, han d'aportar els documents que acrediten els requisits de participació, així com el seu historial professional i formatiu seguint les instruccions que l'administració facilite en el seu moment a través de la pàgina web de LABORA Servei Valencià d'Ocupació i Formació http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques  
Les empreses convocades podran recollir la documentació acreditativa i presentar-la en nom de la persona candidata davant la comissió d'admissió, per a la qual cosa haurà de ser autoritzada per aquesta d'acord amb el model que figura com a annex IX, sense perjudici que els destinataris puguen realitzar tant la inscripció com la presentació de documents pels seus propis mitjans.  
b) La documentació que s'ha de presentar s'indica en l'annex IV. La persona interessada ha de presentar la documentació original o original i còpia per a la confrontació de la còpia quan vulga conservar l'original.  
c) Els documents a presentar podran estar redactats en qualsevol de les dues llengües oficials de la Comunitat Valenciana, si no és així, hauran d'adjuntar la traducció oficial en alguna d'aquestes llengües.  
  
d) La no-presentació de la documentació que acredita mèrits i requisits o la falta d'assistència a qualsevol sessió, personal o autoritzada, no justificada, s'entendrà com a renúncia a la convocatòria. Es considerarà causa justificada la no-assistència motivada per malaltia pròpia o per esdevindre qualsevol altra situació que impossibilite la seua assistència, segons el parer de la comissió d'admissió. En aquests casos, s'haurà de justificar prèviament o l'endemà de la reunió davant la comissió d'admissió la circumstància esdevinguda, i aportar la documentació justificativa. Per a facilitar la comunicació, les comissions d'admissió disposaran d'un compte de correu electrònic que es comunicarà als participants juntament amb la convocatòria de la sessió. En cas de justificar l'absència, el president de la comissió d'admissió, en el termini de dos dies hàbils següents a la justificació, notificarà per correu electrònic a la persona candidata una nova data per a la sessió d'aportació de documents.  
2. Revisió de la documentació aportada  
La comissió d'admissió constituïda en la seu revisarà la documentació aportada per les persones candidates i comprovarà que està relacionada amb la qualificació objecte del procediment, que compleix els requisits de la convocatòria i que confirma tot el que s'indica en la sol·licitud.  
La falsedat en les dades aportades o declarades, el no-compliment dels requisits de participació i no acreditar el requisit de prioritat indicat en la sol·licitud, comportarà la pèrdua del dret a participar en aquesta convocatòria, sense perjudici de la possible reclamació a les llistes provisionals.  
En el cas que hi haja més sol·licituds que places, si abans de la publicació de la llista provisional de persones admeses es genera alguna vacant, es convocaran noves persones candidates perquè aporten la documentació, seguint l'ordre de la llista de persones preinscrites.  
3. Llistes provisionals de persones admeses  
Una vegada examinada la documentació, la comissió d'admissió farà pública en el web de LABORA Servei Valencià d'Ocupació i Formació http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques la llista provisional de persones admeses, no admeses (en el cas d'haver citat més persones candidates que places) i excloses, amb expressió dels motius de l'exclusió.  
Les persones interessades disposaran de 10 dies hàbils, a partir de l'endemà de la publicació de les llistes provisionals, per a presentar davant la comissió les al·legacions en contra d'aquestes, d'acord amb el procediment que s'indique. En aquestes al·legacions caldrà adjuntar, si escau, documentació necessària que justifique les seues al·legacions. En el cas de més sol·licituds que places, no es podran presentar documents relatius a experiències diferents de les declarades en la preinscripció.  
4. Llistes definitives de persones admeses  
La comissió d'admissió analitzarà les al·legacions presentades per les persones interessades i elaborarà la llista definitiva de persones admeses, no admeses (en el cas d'haver citat més persones candidates que places) i excloses, llista que l'Administració exposarà en el web de LABORA Servei Valencià d'Ocupació i Formació, en el termini màxim de 5 dies hàbils posteriors a la finalització del termini de presentació de reclamacions.  
Es considerarà que s'han respost les reclamacions a través de la publicació de les llistes definitives, i es consideraran desestimades totes aquelles reclamacions interposades a les llistes provisionals que no s'hagen tingut en consideració en les llistes definitives.  
Contra aquest acte, que no esgota la via administrativa, es pot interposar en el termini d'un mes un recurs d'alçada davant del director general de Formació Professional i Ensenyaments de Règim Especial.  
5. Duració de la fase d'admissió  
Aquesta fase tindrà una duració màxima de 12 dies hàbils. En casos excepcionals i degudament acreditats, el Servei de Gestió de la Formació i Qualificació Professional podrà proposar al director general de Formació Professional i Ensenyaments de Règim Especial, d'ofici o a petició de les persones interessades, una ampliació del termini abans del seu venciment, que no excedisca la meitat d'aquest.  
  
Base 10. Assessorament  
1. En funció del nombre de places oferides, el Servei d'Ordenació de la Formació Professional proposarà el personal assessor adscrit per seus en aquest procediment, d'acord amb els criteris de proximitat del domicili laboral o particular a la seu, disponibilitat, heterogeneïtat de la procedència professional i requisits del Reial decret 1224/2009.  
  
2. La citació per a accedir a aquesta fase es farà a través del web de LABORA Servei Valencià d'Ocupació i Formació http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques. L'assessorament serà obligatori i tindrà caràcter individualitzat o col·lectiu, en funció de les necessitats de les persones candidates. També podrà ser telemàtic quan aquests disposen dels mitjans necessaris i així ho considere el personal assessor. En aquest últim cas, les persones candidates seran informades de les eines de comunicació que s'utilitzaran en l'assessorament. Per a poder iniciar aquesta fase cal acreditar el pagament de la taxa corresponent i presentar la sol·licitud d'inscripció en la fase d'assessorament. Els dos documents es podran trobar en el web esmentat juntament amb les instruccions per al seu emplenament i presentació. L'abandó o renúncia a aquesta fase per part de la persona candidata, que haurà de realitzar-se per escrit dirigit a la persona coordinadora de l'equip d'assessors i assessores, no comporta el reintegrament de la taxa corresponent.  
3. La falta d'assistència no justificada a les reunions grupals o individuals, quan l'assessorament siga presencial, o a les sessions telemàtiques que establisca l'assessor, provocarà la pèrdua de la condició de persona candidata per al procediment. Es considerarà causa justificada la no-assistència motivada per malaltia pròpia o per esdevindre qualsevol altra situació que la impossibilite, segons el parer de l'assessor. En aquests casos, haurà de justificar-se la circumstància esdevinguda, abans o com a màxim el dia hàbil següent a l'absència, davant la persona coordinadora de l'equip d'assessors i assessores, mitjançant document acreditatiu. Per a facilitar la comunicació, aquest equip crearà un compte de correu electrònic que es comunicarà als participants juntament amb la convocatòria de la primera sessió grupal. En cas de justificar l'absència, el personal assessor, en el termini màxim de cinc dies hàbils següents a la justificació, notificarà per correu electrònic a la persona candidata una nova data per a la sessió d'assessorament.  
4. Aquesta fase tindrà una duració màxima de 35 dies hàbils, per tant no es computen els dissabtes, els diumenges ni els festius. En casos excepcionals i degudament acreditats, el Servei de Gestió de la Formació i Qualificació Professional podrà proposar al director general de Formació Professional i Ensenyaments de Règim Especial, d'ofici o a petició de les persones interessades, una ampliació del termini abans del seu venciment, que no excedisca la meitat d'aquest.  
5. L'equip d'assessors i assessores informarà sobre la dinàmica general d'assessorament, horaris, mitjans per a comunicar-se amb la persona candidata i totes aquelles qüestions que aquest equip considere d'interés per a facilitar el procediment. Abans de l'inici de les sessions d'assessorament, la persona candidata haurà d'abonar les taxes d'assessorament i emplenar la sol·licitud d'inscripció a aquesta fase, d'acord amb les instruccions que sobre aquest tema es publicaran en la pàgina web de LABORA Servei Valencià d'Ocupació i Formació. http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques  
L'assessor o assessora haurà de mantindre almenys una entrevista, presencial o telemàtica, amb la persona candidata.  
6. Quan siga necessari, se citarà l'aspirant per a ajudar-lo a autoavaluar la seua competència, completar el seu historial personal i/o formatiu o a presentar noves evidències que el justifiquen.  
7. El personal assessor, atesa la documentació aportada, realitzarà un informe per a la comissió d'avaluació on indicarà les unitats de competència en les quals l'aspirant ha d'accedir a la fase d'avaluació i aquelles en les quals no ho considera justificat.  
8. La persona candidata serà informada per escrit de les conclusions del personal assessor, i quan no es considere justificat passar a la fase següent en alguna unitat de competència serà orientada sobre quina formació hauria de realitzar per a obtindre-la.  
9. No obstant això, atés que el contingut de l'informe del personal assessor no és vinculant, la persona candidata podrà decidir passar a la fase d'avaluació.  
  
Base 11. Avaluació  
1. La citació per a accedir a aquesta fase es farà a través del web de LABORA Servei Valencià d'Ocupació i Formació. Per a accedir a aquesta fase cal acreditar el pagament de la taxa corresponent i presentar la sol·licitud d'inscripció en la fase d'avaluació seguint les instruccions que figuraran en el web de Labora. Els dos documents es podran trobar en el web esmentat juntament amb les instruccions per al seu emplenament i presentació.  
2. En funció del nombre de places oferides i/o finalment admeses, el Servei d'Ordenació de la Formació Professional proposarà als avaluadors i avaluadores que conformaran la comissió d'avaluació, adscrits per seus, aquest procediment, d'acord amb els criteris de proximitat del domicili laboral o particular a la seu, disponibilitat, heterogeneïtat de la procedència professional i requisits del Reial decret 1224/2009.  
  
3. L'abandó o la renúncia a aquesta fase per part de la persona candidata, que haurà de realitzar-se per escrit dirigit al president de la comissió, no comporta el reintegrament de la taxa corresponent.  
4. La participació, presencial o telemàtica a les entrevistes, contrastos directes i proves d'avaluació, individuals o col·lectives, seran de caràcter obligatori. En el cas que la persona candidata no poguera comparéixer, haurà de justificar la seua absència prèviament o com a màxim al dia hàbil següent a l'absència, davant la comissió d'avaluació o perdrà la condició de persona candidata per al procediment, circumstància que es farà constar en el seu expedient, i figurarà en l'acta d'avaluació com a no presentada. Es considerarà causa justificada la no-assistència motivada per malaltia pròpia o per esdevindre qualsevol altra situació que la impossibilite segons el parer de la comissió d'avaluació. En aquests casos haurà de justificar-se la circumstància esdevinguda mitjançant un document acreditatiu d'aquesta. Per a facilitar la comunicació, la comissió d'avaluació disposarà un compte de correu electrònic que es comunicarà als participants juntament amb la convocatòria de la primera sessió grupal. En cas de justificar l'absència, la comissió d'avaluació en el termini màxim de cinc dies hàbils següents a la justificació, notificarà per correu electrònic a la persona candidata una nova data per a l'entrevista, contrast o prova d'avaluació. D'altra banda, durant el desenvolupament del procés d'avaluació, l'incompliment greu per part de la persona candidata de les normes de prevenció de riscos laborals que s'hagen d'aplicar en les activitats d'avaluació, podrà provocar la seua interrupció i la valoració negativa de la competència corresponent.  
  
5. La comissió d'avaluació informarà sobre la dinàmica general de l'avaluació, horaris, mitjans per a comunicar-se amb la persona candidata i totes aquelles qüestions que la comissió d'avaluació considere d'interés per a facilitar el procediment. Abans de l'inici de les sessions d'avaluació, la persona candidata haurà d'abonar les taxes d'assessorament i emplenar la sol·licitud d'inscripció a aquesta fase, d'acord amb les instruccions que sobre aquest tema es publicaran en la pàgina web de Labora Servei Valencià d'Ocupació i Formació. http://www.labora.gva.es/va/ciutadania/busque-formacio/acreditacio-de-l-experiencia/convocatories-especifiques  
6. Únicament es realitzarà l'avaluació de les unitats de competència a les quals la persona candidata s'haja inscrit en aquesta fase i hagen sigut assessorades prèviament.  
7. Aquesta fase tindrà una duració màxima de 35 dies hàbils, per tant no es computen els dissabtes, els diumenges ni els festius. En casos excepcionals i degudament acreditats, el Servei de Gestió de la Formació i Qualificació Professional podrà proposar al director general de Formació Professional i Ensenyaments de Règim Especial, d'ofici o a petició de les persones interessades, una ampliació del termini abans del seu venciment, que no excedisca la meitat d'aquest.  
En qualsevol cas, abans de l'informe final del personal avaluador, aquest haurà d'haver mantingut almenys una entrevista, presencial o telemàtica, amb el candidat o haver-lo proposat per a una prova de contrast d'evidències.  
8. L'avaluació tindrà per objecte comprovar si es demostra la competència professional requerida en les realitzacions professionals, en els nivells establits en els criteris de realització, a través de les evidències indirectes presentades i informades pel personal assessor o de les evidències directes generades a partir dels mètodes i instruments d'avaluació que la comissió considere oportuns. En qualsevol cas, abans de l'informe final del personal avaluador, aquest haurà d'haver mantingut, almenys, una entrevista amb el candidat o haver-lo proposat per a una prova de contrast d'evidències directes.  
9. L'avaluació es desenvoluparà seguint una planificació prèvia, en la qual constaran, almenys, les activitats i els mètodes d'avaluació, així com els llocs i les dates previstos. De cada activitat quedarà un registre signat per la persona aspirant i el personal avaluador.  
10. El personal avaluador realitzarà un informe per a la comissió d'avaluació, amb la seua proposta de judici de competència de cada unitat de competència de les persones candidates que tinga assignades. El resultat de l'avaluació s'expressarà en termes de demostrada o no demostrada.  
11. La persona candidata avaluada serà informada dels resultats de l'avaluació i tindrà dret a reclamació davant la comissió d'avaluació.  
  
  
Base 12. Comissió avaluadora  
1. La comissió avaluadora estarà integrada per un mínim de cinc persones habilitades com a avaluadores i proposades per la Direcció General d'Ocupació i Formació. Com a mínim dues d'elles seran personal al servei de l'Administració, les quals actuaran de president o presidenta i de secretari o secretària de la comissió. Es garantirà, sempre que siga possible, la presència de personal avaluador tant del sector formatiu com del productiu. El seu funcionament i actuació estarà subjecte als preceptes continguts en la Llei 40/2015, d'1 d'octubre, de règim jurídic del sector públic.  
D'altra banda, segons el que preveu l'article 27.5 del Reial decret 1224/2009, per a poder participar com a personal avaluador és necessari no estar incurs en les circumstàncies d'abstenció previstes en l'article 23 de la Llei 40/2015, de règim jurídic del sector públic.  
2. La comissió avaluadora podrà demanar la col·laboració puntual de persones expertes, la participació de les quals haurà de ser autoritzada pel Servei d'Ordenació de la Formació Professional.  
3. En el procés d'avaluació no podran intervindre persones que hagen participat com a personal assessor en aquesta convocatòria.  
4. Funcions de la comissió avaluadora:  
a) Organitzar el procés d'avaluació a través d'un pla que incloga les activitats o proves necessàries i la gestió derivada de la seua actuació.  
  
b) Valorar la documentació aportada per les persones candidates i per l'informe del personal assessor. Es podrà requerir la persona candidata, si cal, perquè aporte una altra documentació complementària que evidencie l'adquisició de la competència professional que sol·licita que li siga reconeguda.  
c) Determinar el mètode i els instruments d'avaluació de la competència professional.  
d) Avaluar la competència professional a partir de la informació recopilada i les evidències generades i registrades al llarg de tot el procediment, prenent com a referent les realitzacions professionals i els criteris de realització de cadascuna de les unitats de competència.  
  
e) Recollir els resultats en una acta d'avaluació que juntament amb tot l'expedient s'arxivarà en el centre que actue de seu.  
f) Resoldre les reclamacions que puguen presentar les persones candidates durant el procés d'avaluació.  
g) Documentar el procés d'avaluació per al seguiment, control i garantia de qualitat.  
h) Informar la persona candidata dels resultats de l'avaluació, com també sobre les oportunitats per a completar la seua formació i obtindre l'acreditació completa de títols de Formació Professional o certificats de professionalitat.  
i) Actuar en la fase d'admissió, amb la revisió de la documentació aportada per les persones candidates admeses en la fase de preinscripció, la publicació de les llistes corresponents i l'atenció de les possibles reclamacions.  
k) Les altres vinculades a les seues funcions que li siguen assignades pel Servei d'Ordenació de la Formació Professional.  
5. Funcions del president o presidenta de la comissió:  
a) Representar i mantindre la interlocució amb el Servei d'Ordenació de la Formació Professional.  
b) Convocar i presidir les reunions de la comissió.  
c) Dirigir i coordinar les actuacions de la comissió.  
d) Supervisar i coordinar l'elaboració i el desenvolupament de les proves i les actuacions dels equips d'avaluació.  
e) Vetlar pel compliment de les normes establides en aquesta resolució.  
6. Funcions del secretari o secretària de la comissió:  
a) Redactar les actes i, si escau, donar fe dels acords adoptats en les reunions de la comissió.  
b) Rebre les propostes de judici de competència per al seu trasllat a la comissió.  
c) Expedir els certificats de caràcter no acadèmic que siguen sol·licitats per les persones candidates o per l'Administració.  
d) Remetre les actes d'avaluació al Servei d'Ordenació de la Formació Professional i arxivar una còpia d'aquestes, juntament amb la resta de l'expedient del procediment, en el centre de referència.  
e) Emplenar la documentació requerida a l'efecte de la corresponent indemnització econòmica que poguera correspondre per les actuacions de la comissió.  
f) Redactar i publicar les llistes corresponents en el procés d'admissió i inscripció.  
7. Funcions del conjunt d'avaluadors  
a) Elaborar els plans d'avaluació.  
b) Analitzar les evidències indirectes i els informes del personal assessor.  
c) Assistir a la realització de les proves i controlar-ne el desenvolupament.  
d) Registrar totes les activitats d'avaluació, que seran signades pels avaluadors i pel candidat.  
e) Proposar els judicis de competència.  
f) Redactar els informes d'avaluació.  
g) Participar en el procés d'admissió i inscripció.  
  
Base 13. Resultats de l'avaluació  
1. La comissió, a partir dels informes d'avaluació i de les actuacions desenvolupades, emetrà un judici de competència en relació amb les evidències directes o indirectes aportades per cada aspirant. El judici de competència s'expressarà de manera dicotòmica, en termes de competència demostrada o competència no demostrada.  
2. El document en el qual s'expressa el judici de competència serà entregat personalment a la persona candidata a fi de garantir la necessària confidencialitat.  
  
Base 14. Reclamacions  
Contra les resolucions i els actes de tràmit de la comissió avaluadora, les persones interessades podran interposar una reclamació davant del president o presidenta d'aquesta, en els cinc dies hàbils següents a la comunicació. La comissió resoldrà en el termini de cinc dies hàbils.  
  
Contra aquest acte, que no esgota la via administrativa, es pot interposar un recurs d'alçada davant del director general d'Ocupació i Formació, en el termini d'un mes.  
  
Base 15. Orientació final  
Una vegada finalitzat el procés d'avaluació, la persona candidata rebrà de la comissió avaluadora un escrit en el qual es farà constar, segons siga procedent:  
1. Possibilitats de formació, amb les orientacions pertinents, perquè puga acreditar en convocatòries posteriors les unitats de competència per a les quals havia sol·licitat acreditació.  
2. Possibilitats de formació, amb les orientacions pertinents, per a completar un títol de Formació Professional o certificat de professionalitat. Sempre que siga possible, es facilitarà al candidat la possibilitat de realitzar l'acció formativa pertinent per a completar el certificat de professionalitat.  
D'altra banda, quan la persona candidata complete els requisits per a l'obtenció d'un certificat de professionalitat o un títol de Formació Professional, la comissió avaluadora li indicarà els tràmits necessaris per a la seua obtenció.  
  
Base 16. Acreditació de les unitats de competència  
1. A les persones que siguen avaluades positivament els serà entregat un document oficial de l'administració competent, d'acreditació de la unitat o unitats de competència corresponents.  
2. Les unitats de competència acreditades tenen valor en tot l'Estat i seran reconegudes a l'efecte d'acreditació parcial acumulable per a l'obtenció del títol de Formació Professional o certificat de professionalitat corresponent.  
3. En tot cas, l'obtenció del títol de tècnic/a o de tècnic/a superior requerirà complir els requisits d'accés previstos en els ensenyaments corresponents, segons el que preveu la Llei orgànica 2/2006, de 3 de maig, d'educació.  
  
Base 17. Registre  
Les comissions d'avaluació traslladaran l'original de l'acta final al Servei d'Ordenació de la Formació Professional per a procedir a les acreditacions i incorporar-les al corresponent registre oficial. I guardar una còpia de l'acta amb la resta de l'expedient.  
  
Base 18. Drets d'inscripció. Taxes  
Per a accedir a la fase d'assessorament cal abonar una taxa única i per a accedir a la fase d'avaluació cal abonar una taxa per cada unitat de competència sol·licitada.  
Aquestes taxes es fixaran a l'empara del que disposa l'article 14.4 de la Llei 20/2017, de 28 de desembre, de taxes.  
Les exempcions o minoracions en l'import de les taxes seran les previstes en l'article 14.4-2 i 14.4-6 de la llei esmentada:  
Estan exempts del pagament de taxes els contribuents que estiguen inscrits com a demandants legals d'ocupació, amb una antiguitat mínima de tres mesos, referida a la data de la respectiva inscripció.  
Tenen dret a una bonificació del 50 per 100 de la quota íntegra els contribuents que siguen persones amb discapacitat, amb un grau de discapacitat igual o superior al trenta-tres per cent.  
La informació sobre l'imprés per a abonar les taxes i la quantitat corresponent es facilitarà oportunament en el web de LABORA Servei Valencià d'Ocupació i Formació.